માયાણીનગરમાં આવેલા સરદાર પટેલ ભવનનું સંચાલન સરદાર પટેલ કલ્ચરલ ફાઉન્ડેશન કરી રહ્યું છે. આ ભવનમાં વિદ્યાર્થીઓને સ્પર્ધાત્મક પરીક્ષાની તૈયારી ખોડલધામ વિદ્યાર્થી સમિતિ દ્વારા કરાવવામાં આવી રહી છે. વિદ્યાર્થી સમિતિના કાર્યકર્તા સંજય ખાખરિયા ચાર માસ પહેલા કોન્સ્ટેબલની ભરતીમાં પાસ થતા લોધિકા પોલીસ સ્ટેશનમાં નોકરી કરે છે અને સરદાર ભવનમાં વિદ્યાર્થીઓને વિનામૂલ્યે પરીક્ષાની તૈયારી કરાવે છે. થોડા દિવસ પહેલા ખોડલધામ વિદ્યાર્થી સમિતિ અને ફાઉન્ડેશનના નવા નવા ટ્રસ્ટી બનેલા પૂર્વ ધારાસભ્ય રમેશ રૂપાપરા વચ્ચે બોલાચાલી થઇ હતી. ત્યારે રૂપાપરાએ કોન્સ્ટેબલ સંજય ખાખરિયાને બદલી કરાવી નાખવાની ધમકી આપી હતી.